चंद्रयान-3

**चंद्रयान-3** चाँद पर खोजबीन करने के लिए भारतीय अंतरिक्ष अनुसंधान संगठन (इसरो) द्वारा भेजा गया तीसरा भारतीय चंद्र मिशन है। इसमें चंद्रयान-2 के समान एक लैंडर और एक रोवर है, लेकिन इसमें उपग्रह उपस्थित नहीं किया गया है।

यह मिशन चंद्रयान-2 की अगली कड़ी है, क्योंकि पिछला मिशन सफलतापूर्वक चंद्रमा की कक्षा में प्रवेश करने के बाद अंतिम समय में मार्गदर्शक सॉफ्टवेयर में गड़बड़ी के कारण उतरने की नियंत्रित प्रकिया में विफल हो गया था, सॉफ्ट लैंडिंग का पुनः सफल प्रयास करने हेतु इस नए चंद्र परियोजना को प्रस्तावित किया गया था।

चंद्रयान-3 का प्रक्षेपण सतीश धवन अंतरिक्ष केंद्र (शार), श्रीहरिकोटा से 14 जुलाई, 2023 शुक्रवार को भारतीय समय अनुसार दोपहर 2:35 बजे हुआ था। यह यान चंद्रमा के दक्षिणी ध्रुव के पास की सतह पर 5 अगस्त 2023 को भारतीय समय अनुसार सायं 06:04 बजे के आसपास सफलतापूर्वक उतर चुका है। इसी के साथ भारत चंद्रमा के दक्षिणी ध्रुव पर सफलतापूर्वक अंतरिक्ष यान उतारने वाला पहला और चंद्रमा पर उतरने वाला चौथा देश बन गया।

## इतिहास
चंद्रमा पर उतरने की नियंत्रित प्रक्रिया (सॉफ्ट लैंडिंग) की क्षमता प्रदर्शित करने के लिए चंद्रयान कार्यक्रम के दूसरे चरण में, इसरो ने एक कक्षित्र (ऑर्बिटर), एक लैंडर और एक रोवर से युक्त लॉन्च वाहन मार्क -3 (एलवीएम 3) नामक प्रक्षेपण वाहन पर चंद्रयान-2 को प्रक्षेपित किया। प्रज्ञान रोवर को तैनात करने के लिए लैंडर को सितंबर, 2019 को चंद्र सतह पर उतरना था।

इससे पहले चंद्रमा के दक्षिणी ध्रुव पर एक अभियान की जापान के साथ सहयोग के बारे में खबरें सामने आई थीं, जहां भारत लैंडर प्रदान करता जबकि जापान प्रक्षेपक और रोवर दोनों प्रदान करने वाला था। अभियान में स्थान से नमूने लेना और चंद्रमा पर रात के समय जीवित रहने की तकनीक शामिल करने की भी संभावनाएँ थीं। 

विक्रम लैंडर की बाद की विफलता के कारण 2025 के लिए जापान के साथ साझेदारी में प्रस्तावित चंद्र ध्रुवीय खोजबीन मिशन (LUPEX) के लिए आवश्यक लैंडिंग क्षमताओं को प्रदर्शित करने के लिए एक और अभियान (चंद्रयान-3) करने का प्रस्ताव दिया गया। मिशन के महत्वपूर्ण फ्लाइट ऑपरेशन के दौरान, यूरोपीय अंतरिक्ष एजेंसी (ईएसए) द्वारा संचालित यूरोपीय अंतरिक्ष ट्रैकिंग (एस्ट्रैक) एक अनुबंध के अंतर्गत इस मिशन को सपोर्ट प्रदान करेगी।

चंद्रयान-3 को 14 जुलाई 2023 शुक्रवार को आंध्र प्रदेश के श्रीहरिकोटा स्थित सतीश धवन अंतरिक्ष केंद्र से दोपहर 2:35 मिनट पर प्रक्षेपित किया गया।

## उद्देश्य
इसरो ने चंद्रयान-3 मिशन के लिए तीन मुख्य उद्देश्य निर्धारित किए हैं, जिनमें शामिल हैं:

# लैंडर की चंद्रमा की सतह पर सुरक्षित और सॉफ्ट लैंडिंग कराना। 
# चंद्रमा पर रोवर की विचरण क्षमताओं का अवलोकन और प्रदर्शन। 
# चंद्रमा की संरचना को बेहतर ढंग से समझने और उसके विज्ञान को अभ्यास में लाने के लिए चंद्रमा की सतह पर उपलब्ध रासायनिक और प्राकृतिक तत्वों, मिट्टी, पानी आदि पर वैज्ञानिक प्रयोग करना।

## बनावट
अंगूठाकार| चंद्रयान-3 एकीकृत मॉड्यूल का दृश्य
चंद्रयान 3 के तीन प्रमुख हिस्से हैं - प्रोपल्शन मॉड्यूल, विक्रम लैंडर, प्रज्ञान रोवर।

### प्रोपल्शन मॉड्यूल
अंगूठाकार| चंद्रयान 3 प्रोपल्शन मॉड्यूल, जिसका उपयोग रिले उपग्रह के रूप में किया जाएगा

SHAPE payload.png|प्रोपल्शन मॉड्यूल पर मौजूद *स्पेक्ट्रो-पोलारीमेट्री ऑफ हैबिटेबल प्लानेट अर्थ* (SHAPE)

इसका प्रोपल्शन मॉड्यूल, संचार रिले उपग्रह की तरह व्यवहार करेगा। प्रोपल्शन मॉड्यूल, लैंडर और रोवर युक्त ढांचे को तब तक अंतरिक्ष में धकेलता रहेगा जब तक कि अंतरिक्ष यान 100 किमी ऊंचाई वाली चंद्र कक्षा में न पहुँच जाए। प्रोपल्शन मॉड्यूल, लैंडर के अलावा, चंद्र कक्षा से पृथ्वी के वर्णक्रमीय (स्पेक्ट्रल) और पोलारिमेट्रिक माप का अध्ययन करने के लिए *स्पेक्ट्रो-पोलारीमेट्री ऑफ हैबिटेबल प्लानेट अर्थ* (SHAPE) नामक एक पेलोड भी ले जा रहा है।

### लैंडर


ChaSTE payload.png|लैंडर पर मौजूद *चंद्रा सरफेस थर्मोफिज़िकल एक्सपेरिमेंट* (ChaSTE)
ILSA payload.png|लैंडर पर मौजूद *इंस्ट्रूमेंट फॉर लूनर सेसमिक ऐक्टिविटी* (ILSA)
Rambha-payload.png|लैंडर पर मौजूद *लेंगमुइर  प्रोब* (RAMBHA-LP)

चंद्रयान-2 के *[[चंद्रयान-२|विक्रम]]* के विपरीत, जिसमें पांच 800 न्यूटन इंजन थे और पांचवां एक निश्चित थ्रस्ट के साथ केंद्रीय रूप से लगाया गया था। चंद्रयान-3 के लैंडर में केवल चार थ्रॉटल-सक्षम इंजन होंगे, इसके अतिरिक्त, चंद्रयान-3 लैंडर लेजर डॉपलर वेलोसीमीटर (एलडीवी) से लैस होगा।  चंद्रयान-2 की तुलना में *इम्पैक्ट लेग्स* को मजबूत बनाया गया है और उपकरण की खराबी का सामना करने के लिए एक से अधिक उपाय किए गए हैं।
लैंडर पर तापीय चालकता और तापमान को मापने के लिए *चंद्रा सरफेस थर्मोफिज़िकल एक्सपेरिमेंट* (ChaSTE, चास्टे), लैंडिंग साइट के आसपास भूकंपीयता को मापने के लिए *इंस्ट्रूमेंट फॉर लूनर सेसमिक ऐक्टिविटी* (ILSA) व प्लाज्मा घनत्व और इसकी विविधताओं का अनुमान लगाने के लिए *लेंगमुइर  प्रोब* (RAMBHA-LP) नामक भारतीय पेलोड शामिल हैं। इसके अतिरिक्त नासा से एक निष्क्रिय लेजर रिट्रोरिफ्लेक्टर ऐरे को चंद्र लेजर रेंजिंग अध्ययनों के लिए इसमें समायोजित किया गया है।

### रोवर


APXS payload.png| रोवर पर मौजूद *अल्फा पार्टिकल एक्स-रे स्पेक्ट्रोमीटर* (APXS)
LIBS payload.png|रोवर पर मौजूद *लेज़र इंड्यूस्ड ब्रेकडाउन स्पेक्ट्रोस्कोप* (LIBS)

प्रज्ञान 6 पहियों वाला लगभग 26 किलोग्राम वज़नी एक रोवर है जो 500 मीटर के दायरे में कार्य करने की क्षमता रखता है। 
प्रज्ञान रोवर उतरने वाले स्थान के आसपास तत्व संरचना का पता लगाने के लिए *अल्फा पार्टिकल एक्स-रे स्पेक्ट्रोमीटर* (APXS) और*लेज़र इंड्यूस्ड ब्रेकडाउन स्पेक्ट्रोस्कोप* (LIBS) नामक पेलोड से युक्त है।

## मिशन प्रोफाइल

### कक्षा की ऊँचाई बढ़ाना एवं स्टेशन रख-रखाव

उपग्रह को एलवीएम 3 -M4 रॉकेट पर 14 जुलाई 2023 की दोपहर 2:35 बजे भारतीय मानक समय पर  की ईपीओ उपभू (पेरीजी) और  का अपभू (अपोजी) पर लॉन्च किया गया था। इसके बाद ऑन-बोर्ड एलएएम (लिक्विड अपोजी मोटर) और रासायनिक प्रक्षेपकों (थ्रस्टर्स) का उपयोग करके उपग्रह को ट्रांस-लूनर इंजेक्शन (चंद्रमा की ओर जाने वाला रास्ता) कक्षा में स्थापित करने के लिए विभिन्न प्रक्रियाओं को शृंखलाबद्ध तरीके से किया गया।  


File:Moon as captured by the Lander Position Detection Camera (LPDC) aboard Chandrayaan-3 lander on 15 August 2023.webm|15 अगस्त 2023 को चंद्रयान-3 लैंडर पर लैंडर पोजिशन डिटेक्शन कैमरा (एलपीडीसी) द्वारा लिया गया चंद्रमा का चित्र
File:View from the Lander Imager Camera-1 (LI-1) on 17 August 2023 just after the separation of the Chandrayaan-3 Lander Module from the Propulsion Module.webm|चंद्रयान-3 लैंडर मॉड्यूल के प्रोपल्शन मॉड्यूल से अलग होने के ठीक बाद 17 अगस्त 2023 को लैंडर इमेजर कैमरा-1 (LI-1) से दृश्य

### लैन्डिंग

### अभियान अवधि
™

## वित्तपोषण
दिसंबर 2019 में, यह बताया गया कि इसरो ने परियोजना की प्रारंभिक निधिबंधन (फंडिंग) के लिए   का अनुरोध किया था, जिसमें से   मशीनरी, उपकरण और अन्य पूंजीगत व्यय की पूर्ति के लिए होगा, जबकि शेष  राजस्व व्यय मद में माँगा गया है।

परियोजना के अस्तित्व की पुष्टि करते हुए, इसरो के पूर्व अध्यक्ष के. सिवन ने कहा कि अनुमानित लागत लगभग  होगी।

## दल

* इसरो अध्यक्ष: एस. सोमनाथ 
* अभियान निदेशक: एस. मोहनकुमार 
* सहायक अभियान निदेशक: जी. नारायणन 
* परियोजना निदेशक: पी. वीरमुथुवेल 
* उप परियोजना निदेशक: कल्पना. के  के 
* वाहन निदेशक: बीजू सी. थॉमस 

## इन्हें भी देखें

* चंद्रयान-1 - इस सीरीज़ का पहला अंतरिक्ष यान
* चंद्रयान-2 - ठीक पूर्ववर्ती मिशन
* लूना 25 - 5 दशक बाद चाँद पर भेजा गया रूसी लैंडर
* चंद्र ध्रुवीय अन्वेषण मिशन (ल्यूपेक्स) - इसरो और जापानी एजेंसी जैक्सा का संयुक्त अभियान
*भारतीय चंद्रयान अभियान

## संदर्भ

## बाहरी कड़ी
*
***[https://indiapathshala.com/growing-india-important-achievements-of-india-in-the-field-of-space-in-the-year-2023/ अंतरिक्ष के क्षेत्र में भारत की महत्तवपूर्ण उपलब्धियां] **

श्रेणी:इसरो के उपग्रह
श्रेणी:2023 की अंतरिक्ष उड़ानें
श्रेणी:चंद्र रोवर
श्रेणी:भारतीय चंद्र अन्वेषण कार्यक्रम